钦定古今图书集成/明伦汇编/闺媛典/第212卷 > 陈中原妻刘氏
## 钦定古今图书集成/明伦汇编/闺媛典/第212卷 > 陈中原妻刘氏

按《番禺县志》：刘氏，邑人陈中原妻。嫁三载，原亡。氏年
二十，怀妊未育，临殓抚棺誓曰：“所以不死者，以有身
男女未卜，若男当为君守，若女则来随君耳。”未几生
男，抚育成长，拮据持门，户稍致饶。乡之无赖恒陵之。
氏内外弥缝，睦邻御侮皆有法，乡党称“女丈夫。”年七
十馀殁。